section_heading: Tha Doggfather (1996. – 1997.)
paragraph_text: Snoop je 12. studenog 1996. godine objavio svoj drugi studijski album Tha Doggfather. Te iste godine producent Suge Knight je bio optužen za ubojstvo Snoop Doggovog prijatelja i repera Tupaca Shakura. U ranoj 1996. godini Dr. Dre je napustio Death Row Records zbog isteka ugovora, tako da je Snoop bio isvršni producent na albumu Tha Doggfather zajedno s Dazom Dillingerom i DJ Poohom. Na ovome albumu su znakovite promjene u odnosu na Doggystyle, a na singlu "Snoop's Upside Ya Head" je istaknuta suradnja s Charlijem Wilsonom. Album je bio uspješan, ali ne toliko kao njegov prethodnik. Zaradio je dvostruku platinastu certifikaciju u Sjedinjenim Američkim Državama. Tha Doggfather ima nešto mekši pristup G-funk stilu. Snoop je nakon objavljivanja albuma odbio surađivati sa Suge Knightom, te je nakon isteka ugovora s Death Row Recordsom napisao pjesmu "Fuck Death Row".